**Referat frå møte i FAU 27.04.2022**

Stad: Rolland skole, kl. 19 – 21

1. Oppmøte

Line Amundsen (rektor), Stian Skreden (1A), Ida Andersen Pugerud (1B), Alice Klokkeide (2A), Magne Aas (3A), Nancy Undheim (3B), Sandra Nilsen (4A), Ingrid Mjanger Thorsnes (4B), Elin Johnson (5B), Tor Kvinge (6B)

Ikkje til stades: 2B, 5A, 6A, 7.

1. Godkjenning av agenda

Godkjent

1. Oppfølging/evaluering av kvalitetoppfølgingsmøtet – korleis jobbar skulen med det som er meldt inn?

Rektor informerer om at dei har summert opp møtet saman med skolens utviklingsgruppe og trekt ut dei viktigaste punkta. Dette skal inn i ein handlings og tiltaksplan for neste år. Områdeleiar skal saman med leiinga ved skulen, gå gjennom kva som har kome fram på kvalitetsoppfølgingsmøtet, og gå gjennom kva som skal takast med til neste år.

Representantane frå FAU opplevde at det var eit godt og konstruktivt møte. Det kjem innspel om at SFO-tilbodet og arbeidet dei gjer på skulen, burde bli framheva og meir synleg i forbindelse med skulestart. Leiar påpeikar at all informasjon burde bli synlegare i løpet av året, både frå FAU og skulen.

FAU-representantane deler lenke med presentasjonen til kvalitetsoppfølgingsmøtet i Facebook-gruppene til klassene.

1. 7. klasse avslutning – endring av rutinar?

I følge rektor har dette vore oppe i FAU ved fleire anledningar. Innspel har vore at det nokon år har vore tungt å få opp engasjementet frå 6. trinn foreldre til å arrangere avslutninga for 7.trinn.I tillegg er det krevjande med informasjonsflyten mellom 6. trinns foreldre og 7.trinn rundt planlegging av festen. FAU kan tenke igjennom og vurdere om vi skal endre organiseringa.

Det kjem innspel om at 7. trinn kanskje burde ta eigarskap til festen, planlegge og definere korleis festen skal være. Så kan dei få hjelp frå 6. trinn med å ordne til dagen før, servere og rydde etter arrangementet. Det betyr at 6. trinn stiller opp med folk til å hjelpe til under festen, medan 7. trinn tek seg av resten (planlegging, bake, handling og liknande). I følge rektor har det vore vanleg at skulen bidrar med hotdog og brus til elevene. Dato for avslutning er 15. juni. FAU vedtek å prøve ut denne ordninga i år. Leiar gir beskjed til foreldrekontakt i 7. trinn at dei har ansvar for planlegging og organisering, og må ha ein tydeleg oversikt til 6. trinn for kva dei skal hjelpe til med før og under arrangementet.

1. Informasjon frå rektor:
* Bekymringsmeldingar angåande person på skuleområdet ved hovudbygget

Det har vore episodar med ein person som heng rundt skuleområdet ved nokre høver. Ein del elevar har opplevd han som skremmande. I følge rektor har ikkje politiet oppfatta at han har gjort noko ulovleg. Dei må ha meir enn ei enkelt hending for at dei skal gripe inn. Personen bur i området og har lov til å opphalde seg der. Politiet har oppfordra til at ein bør snakke med personen på ein roleg og hyggeleg måte, for då høyrer han etter. Det vert oppmoda om å ta kontakt med politiet om det skjer noko uynskt oppførsel. Skulen fører logg over episodar. I følge rektor er intrykket at det er mest på fritida/fotballtreningar og liknande han er til stades. FAU kan minne foreldregruppa på at dei må rapportere inn om borna opplever ubehagelege hendingar med denne personen.

* Melding om vedteke plan frå plan- og bygningsetaten angåande nye Rolland skule

Skulen har fått ein plan som er vedteke for nye Rolland skule. Både med bygget og parkeringsområdet. Denne ligg offentleg tilgjengeleg. Der ligg det også teikningar av både korleis fasade og uteområda blir sjåande ut.

1. Runde frå klassene

Ingen saker.

1. Eventuelt

Leiar har sendt mail til kommunen om bant anna tunellen og fotgjengarfelt

ved Kollåsen skule. Verken kommunen eller burettslaget vedkjenner seg tunellen.

Rektor informerer at det nyleg har vore tilsyn på miljø og helse ved skulen. Det gjekk veldig fint, og det var ikkje noko å utsette, med unnateke av Rollandshallen som bør rehabiliterast. Sjølv om bygga til skulen er av eldre stand, viste tilsynet at det var godt reinhald og innemiljø/luft.

1. 17. mai komitéen kjem kl. 20

Ein representant frå komiteen er til stades. Ho informerer om at komiteen er opptekne av at det ikkje blir like vanskeleg og frustrerande å finne ut kva som skal gjerast til neste års arrangement. Veldig mykje av informasjonen har vore tilfeldig. Rektor kjem med innspel om at det kanskje burde være foreldrekontaktene på 5. trinn som leiar 17. mai komiteen. Leiar oppmodar komiteen til å lage eit erfaringsdokument etter arrangementet, og delta på eit møte til hausten for å dele erfaring. Dette kan være til god hjelp for neste års komité. Komiteen vil gjerne at det skal være tydeleg at alle foreldre frå 2. og 5. trinn skal være med å bidra på 17. mai. Dette kan gjerne FAU representantane ta ansvar for på foreldremøtet på hausten. Det kjem innspel om at det kan være nyttig å ha eit møte i etterkant av 17. mai, der ein går i gjennom arrangementet.